**Cesvaines novada pašvaldības nekustamā īpašuma „Ķimenes”,**

**Kadastra Nr.70270110033,**

**Cesvaines pagasts, Cesvaines novads**

**izsoles NOTEIKUMI**

1. Šie noteikumi nosaka kārtību, kādā tiek organizēta pašvaldības nekustamā īpašuma “Ķimenes”, kadastra numurs 7027 011 0033, kas atrodas Cesvaines pagastā, Cesvaines novadā (turpmāk - Objekts), izsole un noteikts pircējs, ar kuru Cesvaines novada dome slēdz nekustamā īpašuma pirkšanas - pārdošanas līgumu.

2. Par izsoles dalībnieku var būt maksātspējīga juridiska vai fiziska persona, kas ir iemaksājusi izsoles dalības naudu un nodrošinājuma naudu un kura saskaņā ar normatīvajiem aktiem ir tiesīga iegūt īpašumā lauksaimniecībā izmantojamo zemi lauku apvidos. Par izsoles pretendentu nevar būt tāda persona, kurai ir debitoru parādi saistībās ar pašvaldību un Valsts ieņēmumu dienestu.

3. Izsoles organizētājs: Cesvaines novada dome, juridiskā adrese Pils iela 1A, Cesvaine, Cesvaines novads, reģistrācijas numurs 90000054727.

4. Izsoles vieta un laiks: Pils iela 1A, Cesvaine, Cesvaines novads, 2021. gada 29. aprīlī plkst. 10:00.

5. Dalībnieku reģistrācija notiek līdz 2021. gada 27.aprīlim plkst.16:00, reģistrējoties pirmdienās, otrdienās, ceturtdienās no plkst.09:00 līdz 13:00 un no plkst. 14:00 līdz 16:00, piektdienās no plkst. 09:00 līdz 13:00, Cesvaines novada domē, Pils ielā 1A, Cesvainē, Cesvaines novadā, pie lietvedes vai atsūtot pieteikumu uz epastu dome@cesvaine.lv

6. Izsoles veids: atklāta mutiska izsole ar augšupejošu soli.

7. Izsoli organizē izsoles komisija trīs cilvēku sastāvā, ko apstiprina Cesvaines novada dome.

8. Izsoles objekts: nekustamais īpašums “Ķimenes”, ar kadastra numuru 7027 011 0033, kas sastāv no zemes gabala 8600 kvm platībā ar kadastra apzīmējumu 7027 011 0033, kas atrodas Cesvaines pagastā, Cesvaines novadā, uz kuru īpašuma tiesības nostiprinātas Cesvaines novada pašvaldībai un Objekts ierakstīts Cesvaines pagasta zemesgrāmatas nodalījumā Nr.1000 0059 9757. Objekta pircējam ir saistošs Cesvaines novada domes noslēgts zemes nomas līgums, kas spēkā līdz 2022.gada 31.decembrim.

9. Izsoles nosacītā cena Objektam – 1720 (viens tūkstotis septiņi simti divdesmit) *euro.*

10. Objekts netiek pārdots lētāk par nosacīto cenu, kas ir vienāda ar katra izsoles objekta sākumcenu.

11. Izsoles solis ir 50 (piecdesmit) *euro*.

 12. Izsoles nodrošinājumu, dalības maksu un nosolīto pirkuma maksu ieskaita Cesvaines novada domes kontā Nr.LV47UNLA003090013071 2, a/s “SEB banka” vai kontā Nr. LV41HABA0551032329088, AS “Swedbank”, vai kontā Nr. LV21PARX0012457820001, AS “Citadele banka”.

 13. Komisijai ir tiesības atstādināt pretendentu vai pārtraukt un atcelt izsoli, ja

 konstatēti vienošanās fakti starp izsoles dalībniekiem, kas varētu

 ietekmēt izsoles rezultātus un gaitu.

14. Visiem izsoles dalībniekiem ir vienādas tiesības iepazīties ar izsolei paredzētajiem Izsoles Objektu, iepriekš piezvanot izpilddirektoram Uģim Fjodorovam, tālruņa Nr. 28382616.

 15. Izsoles dalībnieki līdz izsoles sākumam iemaksā nodrošinājuma naudu 10% apmērā no Objekta, kuru vēlas nosolīt, izsoles sākumcenas Cesvaines novada domes kontā. Nodrošinājuma naudu dalībniekiem, kuri nav nosolījuši izsoles objektu, Cesvaines novada dome atmaksā 15 darba dienu laikā pēc izsoles ar pārskaitījumu dalībnieka norēķinu kontā.

 16. Izsoles dalībnieks līdz izsoles sākumam samaksā dalības naudu 20 (divdesmit) *euro* Cesvaines novada domes kontā vai pašvaldības kasē, Pils ielā 1A, Cesvainē, Cesvaines novadā. Dalības maksa pretendentam netiek atmaksāta.

**Izsoles dalībnieku reģistrācija**

17. Lai piedalītos izsolē, pretendents pirms izsoles komisijai iesniedz rakstisku

pieteikumu par piedalīšanos izsolē, norādot tajā nosaukumu vai vārdu, uzvārdu, personas kodu vai nodokļu maksātāja kodu, adresi, tālruņa numuru, pases datus (fiziskajām personām), un apliecinājumu, ka tam ir tiesības iegādāties zemi atbilstoši likuma “Par zemes privatizāciju lauku apvidos” 28.un 28.1 panta prasībām, pievienojot tam maksājumu apliecinošu dokumentu par nodrošinājuma nomaksu un maksājumu apliecinošu dokumentu par izsoles dalības maksas nomaksu.

18. Juridiskas personas papildus 17.punktā minētajiem dokumentiem iesniedz:

18.1. reģistrācijas apliecības kopiju, uzrādot oriģinālu;

18.2. valsts reģistra iestādes izziņu par juridisko personu pārvaldes institūciju;

18.3. attiecīgās institūcijas lēmumu par nekustamā īpašuma iegādi.

 19. Fiziskas personas papildus 18.punktā minētajiem dokumentiem iesniedz pases kopiju, pirms izsoles uzrādot pasi.

20. Dalībniekiem, kuri pārstāv juridiskas vai fiziskas personas, jāiesniedz to

apstiprinātas pilnvaras.

21. Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko Līgumu noteikumiem.

22. Izsoles dalībniekus izsoles komisija reģistrē publikācijā norādītajā termiņā.

23. Izsoles dalībnieku iesniegtos dokumentus izvērtē un reģistrē izsoles dalībnieku reģistrācijas sarakstā, norādot šādu informāciju:

23.1. reģistrācijas numurs, datums, laiks;

* 1. pretendenta vārds, uzvārds, personas kods vai nosaukums, reģistrācijas numurs, juridiskā adrese;
	2. pilnvarotās personas vārds, uzvārds, personas kods;
	3. atzīmes par katra 18.punktā un 19.vai 20. punktā minētā dokumenta saņemšanu.

24. Persona, kura izpildījusi 18., un 19. vai 20. punkta prasības un likuma “Par zemes privatizāciju lauku apvidos” 28. un 28.1 panta prasības un reģistrēta izsoles sarakstā, saņem izsoles dalībnieka reģistrācijas apliecību, kurā ir šādi rekvizīti:

* 1. dalībnieka kārtas numurs;
	2. izsoles vieta un laiks;
	3. izdošanas datums un reģistratora paraksts.

25. Izsoles dalībnieks netiek reģistrēts:

25.1. ja nav iesniegti visi 18.un 19.vai 20.punktā norādītie dokumenti;

25.2. ja neatbilst likuma “Par zemes privatizāciju lauku apvidos” 28.un 28.1 panta prasībām;

* 1. ja nav iestājies vai beidzies izsoles dalībnieku reģistrācijas termiņš.

**Izsoles procedūra un norēķins par nosolīto objektu**

26. Pie ieejas izsoles telpās dalībnieks uzrāda izsoles sekretāram vai protokolistam reģistrācijas apliecību.

27. Izsoles gaita tiek protokolēta.

28. Izsoles vadītājam, atklājot izsoli, jāpaziņo objekta pārdošanas sākumcena.

29. Izsoles sākumā izsoles vadītājs lūdz dalībniekiem apstiprināt gatavību uzsākt izsoli un iegādāties izsolīto Objektu par nosolīto cenu un apstiprināt to, parakstot izsoles noteikumus.

30. Dalībnieki pakāpeniski palielina par izsoles soli noteikto samaksu. Pēc katra dalībnieka piedāvātās cenas, ja neturpinās citi piedāvājumi, izsoles vadītājs trīs reizes atkārto pēdējo nosaukto cenu un fiksē to ar āmura piesitienu, kas liecina par solīšanas pārtraukšanu. Pircējs pērk izsoles objektu, kāds tas ir, tam ir zināms objekta faktiskais stāvoklis un apjoms un tas neizvirzīs pret pārdevēju nekādas pretenzijas.

31. Dalībnieks, atsakoties no turpmākās solīšanas, izsoles dalībnieku sarakstā ar parakstu apliecina savu pēdējo solīto cenu.

32. Ja uz izsoli ir pieteicies un ieradies tikai viens dalībnieks, izsoles vadītājs

 piedāvā pirkt vienīgajam dalībniekam objektu par cenu, kas nav mazāka par nosacīto cenu.

33. Izsoles komisijas priekšsēdētājam ir tiesības izraidīt no izsoles norises vietas tās personas, kuras traucē izsoles gaitu.

34. Izsoles gaitā radušās neskaidrības, kuras nereglamentē izsoles kārtība, izsoles komisija izskata un pieņem par tām lēmumu līdz izsoles beigām uz vietas.

35. Ja dalībnieks atsakās pirkt objektu par nosolīto cenu, nodrošinājuma nauda netiek atmaksāta.

36. Izsoles komisija apstiprina izsoles protokolu 7 dienu laikā pēc izsoles.

**Norēķins par nosolīto objektu**

37. Izsoles dalībniekam, kurš ir piedāvājis augstāko summu par izsoles objektu,

nosolītā summa jāsamaksā mēneša laikā.

38. Ja mēneša laikā pēc izsoles pirkuma maksa nav ieskaitīti nav ieskaitīta Cesvaines novada domes kontā, dalībnieks zaudē iemaksāto nodrošinājuma naudu un tiesības slēgt objekta pirkuma līgumu.

39. Izsoles rezultātus 30 dienu laikā pēc maksājumu nokārtošanas apstiprina Cesvaines novada dome.

40. Pēc izsoles rezultātu apstiprināšanas domes priekšsēdētājs *7* (septiņu) dienu laikā ar solītāju noslēdz objekta pirkuma līgumu. Izdevumus, kas saistīti ar šo procedūru, sedz pircējs.

41. Ja izsoles dalībnieks atsakās parakstīt pirkuma līgumu, kas
sastādīts atbilstoši šiem noteikumiem, viņš zaudē tiesības uz
mantu. Dalības maksa un drošības nauda šādam dalībniekam
netiek atmaksāta.

42. Dalībniekiem, kuri nav ieradušies uz izsoli, izsoles dalības maksa un nodrošinājuma nauda netiek atmaksāta.

43. Sūdzības par izsoles rīkotāja darbībām var iesniegt Cesvaines novada domes priekšsēdētājam 7 dienu laikā pēc izsoles.

**Nenotikušas un spēkā neesošas izsoles**

44. Izsole uzskatāma par nenotikušu:

44.1. ja informācija par izsoli nav bijusi publicēta presē;

44.2. ja tiek noskaidrots, ka nepamatoti noraidīta dalībnieka piedalīšanās izsolē vai nepareizi noraidīts kāds pārsolījums;

44.3. ja tiek konstatēts, ka bijusi noruna atturēt dalībnieku no piedalīšanās izsolē;

44.4. ja dalībnieku reģistrācija un izsole notiek citā vietā un laikā, nekā
rakstīts reģistrācijas apliecībā un izsoles noteikumos;

45.5. ja manta pārdota pirms norādītā termiņa.

Domes priekšsēdētājs V. Špats